“Türkmenhowaıollarynyň” halkara gatnawlarynyň nyrhy öňküligine saklanıar
Aşgabat. Halkara uçar menzilindäki ıolagçylar.
“Türkmenistanyň Hronikasy” neşiri 11-nji maıda “Türkmenhowaıollarynyň” halkara gatnawlarynyň biletlerini öňki bahasyndan satıandygyny habar berdi.
Neşiriň ıerli habarçylarynyň maglumatyna görä, awiakassalaryň agzynda bahalaryň öňki derejesine gelendigini görkezıän bildirişler asylyp goılupdyr.
“Azatlyk” radiosynyň habarçysy 2-nji maıda türkmen awiakompaniıasynyň halkara ugurly uçarlarynyň biletleriniň bahalarynyň 15-nji maıdan iki esse gymmatladyljagyny habar beripdi. Emma “Türkmenistanyň Hronikasy” şol gün biletleriň eııäm gymmatlandygyny habar berdi..
TH-nyň görä, Aşgabatdan Stambula uçar biletiniň bahasy 3 müň manatdan 7 müň manada çenli galdy. Resmi kursdan hasap edilende, bu 2000 müň amerikan dollaryna barabar bolıar.
"Azatlygyň" habarçysy bu maglumaty anyklap, şol gün, 2-nji maıda Moskwa gitmek üçin biletiň arassa öz bahasynyň 4338 manatdygyny, ıagny heniz bahalaryň gymmatladylmandygyny, ıöne ony para bermän alyp bolmaıandygyny habar berdi.
Berilıän maglumatlara görä, bilet almak üçin paranyň möçberi 50 dollardan başlanıar. Şol bir wagtda, ıakyn aılardaky uçarlara biletleriň tasdan ıokdugy baradaky çaklamalar eşidilıär.
“Turkmen.news” neşiri şu ıylyň oktıabryna çenli biletleriň ählisiniň öňünden satylandyngyny habar berıär.
“Türkmenistanyň Hronikasy” biletleriň öňki bahalaryna dolanyp gelinmeginiň sebäbini adamlaryň aşa gaharlanmagy, raıatlaryň käbiriniň bahalara gaıtadan seredilmegini sorap, dürli guramalara arza ıazmagy bilen baglanyşdyrıar.
"Turkmen.news" neşiriniň ıazmagyna görä, 4-nji maıda awiakompaniıanyň Aşgabatdaky agentliginde onlarça ıolagçy biletleriň bahalarynyň gymmatlamgyndan nägilelik bildiri.
"Şondan soň "dolandyryjy" çykyp, bahalaryň gymmatlamagynyň ıatyryljakdygyny wada berdi, emma şol gün biletleriň satylmagy togtadyldy" diıip, neşir öz çeşmesine salgylanyp habar berıär.
“Azatlyk” bu aıdylıanlary başga çeşmeler arkaly tassyklap bilmedi.
Radionyň Türkmenistandaky çeşmeleri "Türkmenhowaıollarynyň" uçar biletleriniň gymmatladylmak synanyşygynyň walıuta bahalary bilen bagly bolmagynyň mümkindigini öňe sürıärler.
Mälim bolşy ıaly, Türkmenistanda dollaryň resmi kursy ençeme ıyl bäri bir durkunda, 3,5 manat derejesinde saklanylıar, emma dollaryň “gara bazardaky” nyrhy häzir resmi bahadan bäş ıaryn esse gymmat diıip, ıerli çeşme aıtdy.